Kolegio de Sankta Gregorio

La Kolegio de Sankta Gregorio de Valadolido, Kastilio kaj Leono, Hispanio, estas la ĉefa sidejo de la Nacia Muzeo de Skulptarto. Ĝi estas unu de la ĉefaj ekzemploj de la arkitekturo de la periodo de la Katolikaj Gereĝoj. Precize, ĝia korto kaj ornamplena malfrugotika fasado famas pro rafinita ornamado, la elegantaj proporcioj kaj ampleksa simbolaro. Gravas ankaŭ la kapelo kaj ŝtuparo kiel arkitekturaj elementoj.

Same interesa estas ĝia historio kiel instru-institucio. Celita kiel lernejo de teologio por dominikanoj, ĝi akiris elstaran doktrinan aŭtoritaton kaj agadis kiel spirita kaj politika seminario de Hispanio en Renesanco kaj baroka epoko. Ĝi estis deklarita Havaĵo de Kultura Intereso la 1an de marto 1962.

Ĝi estas ĉe la placo de Sankta Paŭlo, kie estas ankaŭ la Reĝa Palaco kaj la Palaco Pimentel, iam nomitaj "reĝaj lokoj". Ĝi estas ankaŭ apude al la Kirko de Sankta Paŭlo kun kiu ĝi formas elstaran paron de ornamplenaj fasadoj.

 Bibliografio 
 García-Serrano, Francisco (1997). Preachers of the City. The Expansion of the Dominican Order in Castile (1217-1348). New Orleans: University Press of the South. ISBN 1-889431-02-8.
 Vivar Cantero, Roberto (2006). Guía de Arquitectura Urbana de Valladolid. Ayuntamiento de Valladolid. VA. 1064-2006.
 Urrea, Jesús (1990). Guía histórico-artística de la ciudad de Valladolid. Caja de Ahorros Popular de Valladolid. ISBN 84-505-9431-6.

Kategorio:Gotikaj preĝejoj en Kastilio kaj Leono
Kategorio:Valadolido